Juraj Kačur

Juraj Kačur (* 6. máj 1890, Sačurov† 9. marec 1983, Sačurov) bol slovenský agrárny a demokratický politik a roľník, účastník druhého československého odboja, obeť perzekúcie komunistického režimu v Československu.

 Život 
Narodil sa 6. mája 1890 v dedine Sačurov pri Vranove nad Topľou, v rodine roľníka Michala Kačura a jeho manželky Alžbety, rod. Tkáčovej. V rokoch 18961901 navštevoval ľudovú školu v rodisku, kde pôsobil ako roľník. Po roku 1918 údajne pracoval ako robotník v Spojených štátoch.KAČUR, Juraj. In  uvádza „Roľník v Sačurove, po [roku] 1918 robotník v USA, 1945–48 predseda MNV v Sačurove.“ (ako zdroj biografického hesla je okrem  uvedený dotazník uložený v Biografickom oddelení Matice slovenskej). V imigračných záznamoch sa však nepodarilo dohľadať Juraja Kačura zo Sačurova (resp. ani z príslušnej župy). Vekovo mu zodpovedá „Juraj Kacur“, ktorý do Spojených štátov prišiel 3. januára 1921 na lodi Ryndam, avšak uvádza sa nemecká národnosť a ako bydlisko Lomnička. Pozri: List or Manifest of Alien Passangers for the United States Immigration Officer at Port of Arrival, S. S. Syndam, Passengers sailing from Rotterdam, 21 December, 1920, Arriving at Port of New-York, Jan 3 1921, list 32, no. 21 (Kacur Juraj). Zdroj: . Na vyhľadávanie a prezeranie výsledkov vyhľadávania (bezplatná) registrácia. V Československej republike sa politicky angažoval ako člen Republikánskej strany poľnohospodárskeho a maloroľníckeho ľudu (tzv. Agrárnej strany) a zastával funkciu poslanca Obecného zastupiteľstva v Sačurove.. „Zo zasadnutia obecného zastupiteľstva z 8. novembra 1928 [...] sa dozvedáme, že k agrárnikom patril Juraj Kačur...“ Nešťastie ho postihlo v roku 1936, kedy mu vo veľkom požiari obce zhorel dom.. Oheň zničil osem domov, rímskokatolícku faru a jednému domu zhorela strecha. Odhadovaná celková škoda činila 46 000 Kč.

vzniku Slovenského štátu sa zapojil do občianskeho domáceho odboja a stal sa členom Demokratickej strany. Po oslobodení bol predsedom Miestneho národného výboru (MNV) v Sačurove, ktorého prvé zasadnutie sa uskutočnilo 16. decembra 1945 za prítomnosti predsedu a 18 členov pléna. Počas Kačurovho pôsobenia MNV v obci zriadil detské jasle pre deti od troch do šiestich rokov, schválil konfiškáciu majetku maďarského kolaboranta Štefana Medveho, pričinil sa o založenie Obvodnej meštianskej školy v Sačurove a organizoval povojnovú obnovu v obci. Kačur sa navyše v roku 1948 stal poslancom Slovenskej národnej rady (SNR). Funkciu predsedu MNV a poslanca SNR vykonával do roku 1948. Po februárovom prevrate sa predsedom MNV stal komunista Pavol Pačuta.

Na Kačura veľmi negatívne dopadla kolektivizácia poľnohospodárstva. Roľníci v Sačurove dlhodobo odolávali tlaku na založenie jednotného roľníckeho družstva (JRD) a Kačur patril medzi roľníkov, ktorí odmietali podpísať vstupnú prihlášku do JRD. V rámci akcie K (kulak)Pozri: Zoznam rodín vysťahovaných v rámci Akcie K (kulaci) z jednotlivých krajov Slovenska. In  bol aj s rodinou vysťahovaný z obce na Veľký majer v obci Želiezovce a jeho majetok zabral MNV.. Menšinové JRD v Sačurove napokon bolo ustanovené až 14. februára 1957. Jeho členmi boli spočiatku najmä bezzemkovia. Z kontextu dostupných biografických informácií vyplýva, že mu neskôr bol umožnený návrat do Sačurova, kde zomrel 9. marca 1983.

 Referencie 

 Použitá literatúra 








Kategória:Slovenskí politici
Kategória:Slovenskí roľníci
Kategória:Poslanci SNR
Kategória:Politici DS
Kategória:Obete komunistického režimu v Česko-Slovensku